turjo4nis/wikipedia-bn-dump-20250701 huggingface dataset:
হিলদুর গুদনাদোত্তির

হিলদুর ইংভেলদারদোত্তির গুদনাদোত্তির (আইসল্যান্ডীয়: Hildur Guðnadóttir, হিলদ্যুর গ্যুদনাদৌত্তির; জন্ম ৪ সেপ্টেম্বর ১৯৮২) একজন আইসল্যান্ডীয় সঙ্গীতজ্ঞ ও সুরকার। ধ্রুপদী চেলোবাদক হিসেবে প্রশিক্ষিত গুদনাদোত্তির প্যান সোনিক, থ্রোবিং গ্রিস্টল, মাম ও স্ত্রোর্সভেইত নিক্স নল্টেস সঙ্গীত দলের সাথে চেলো বাজিয়ে থাকেন ও গান রেকর্ড করে থাকেন। তিনি অ্যানিমেল কালেক্টিভ এবং সুন ও সঙ্গীত দলের সাথে সঙ্গীত সফর করেছেন। তিনি এককভাবেও সুর সৃষ্টি করেছেন।

হিলদুর চলচ্চিত্র ও টেলিভিশনে সুরারোপ করে আন্তর্জাতিক অঙ্গনে পরিচিতি অর্জন করেন। তার উল্লেখযোগ্য কাজগুলো হল মারপিটধর্মী উত্তেজনাপূর্ণ চলচ্চিত্র সিকারিও: ডে অব দ্য সোলদাদো (২০১৮) এবং এইচবিওর মিনি ধারাবাহিক চেরনোবিল (২০১৯)। চেরনোবিল-এ তার কাজের জন্য তিনি একটি প্রাইমটাইম এমি পুরস্কার, একটি বাফটা পুরস্কার ও একটি গ্র্যামি পুরস্কার অর্জন করেন। ২০১৯ সালে তিনি মনস্তাত্ত্বিক থ্রিলার চলচ্চিত্র জোকার-এর সুরারোপের জন্য শ্রেষ্ঠ মৌলিক সুর বিভাগে একাডেমি পুরস্কার অর্জন করেন। এছাড়া তিনি এই কাজের জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার ও শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। তিনি এই তিনটি পুরস্কার বিজয়ী প্রথম একক নারী সুরকার।

কর্মজীবন
২০১৯ সালে তিনি টড ফিলিপস পরিচালিত মনস্তাত্ত্বিক থ্রিলার চলচ্চিত্র জোকার-এর সুরারোপ করেন। এই কাজের জন্য তিনি ভেনিস চলচ্চিত্র উৎসব থেকে প্রেমিও সাউন্ডট্র্যাক স্টার পুরস্কার অর্জন করেন। এছাড়া তিনি শ্রেষ্ঠ মৌলিক সুর বিভাগে গোল্ডেন গ্লোব পুরস্কার, ও শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। ৯২তম একাডেমি পুরস্কার আয়োজনে তিনি শ্রেষ্ঠ মৌলিক সুর বিভাগে একাডেমি পুরস্কার অর্জন করেন। যার ফলে তিনি এই তিনটি পুরস্কার বিজয়ী প্রথম একক নারী সুরকার। এছাড়া তিনি অস্কার বিজয়ী প্রথম আইসল্যান্ডীয় ব্যক্তি।

গুদনাদোত্তির সারা পলি নির্মিত উইমেন টকিং (২০২২) চলচ্চিত্রে সুরারোপ করে শ্রেষ্ঠ মৌলিক সুর বিভাগে আরেকটি গোল্ডেন গ্লোব পুরস্কারের মনোনয়ন লাভ করেন।

তথ্যসূত্র

বহিঃসংযোগ
 
 

১৯৮২-এ জন্ম
জীবিত ব্যক্তি
গ্র্যামি পুরস্কার বিজয়ী
শ্রেষ্ঠ মৌলিক সুর বিভাগে একাডেমি পুরস্কার বিজয়ী
প্রাইমটাইম এমি পুরস্কার বিজয়ী
স্যাটেলাইট পুরস্কার বিজয়ী
শ্রেষ্ঠ মৌলিক সঙ্গীত বিভাগে বাফটা পুরস্কার বিজয়ী
২১শ শতাব্দীর নারী সুরকার
আইসল্যান্ডীয় চেলোবাদক
আইসল্যান্ডীয় চলচ্চিত্রের সুরকার
গোল্ডেন গ্লোব পুরস্কার বিজয়ী সঙ্গীতজ্ঞ
২১শ শতাব্দীর সুরকার
গোল্ডেন গ্লোব পুরস্কারপ্রাপ্ত সঙ্গীতজ্ঞ
টেলিভিশন সুরকার
টোকারি গান

টোকারি গান হল একপ্রকার অসমীয়া লোকগান। টোকারি নামে বাদ্যযন্ত্র সহযোগে এই গান গাওয়া হয় বলে একে টোকারি গান বলা হয়। একদিকে লোক-বিশ্বাস ও অন্যসিকে আধ্যাত্মিক বিশ্বাস নিয়ে এই গানসমূহ রচিত হয় এবং ব্যক্তি ও স্থানভেদে এগুলো কিছুটঅ ভিন্ন হয়। টোকারি গান অসমীয়া লোক-সাহিত্যের এক বৈশিষ্ট্যপূর্ণ শিল্পকলা। এই গানসমূহতে তন্ত্র এবং দেহ-তত্ত্বের চর্চা করা হয়। কোনো রচয়িতা গানের মাঝে শিব-পার্বতীর গুণ গাইছে, কোনোজন আবার মানবদেহকে টোকারির সাথে তুলনা করে গান রচনা করেছে। টোকারি গান বহু প্রাচীনকাল থেকে অসমীয়া সমাজ জীবনে প্রচলিত।

টোকারি

টোকারি আঙুলের সাহায্যে আঘাত করে বাজানো একপ্রকার বাদ্যযন্ত্র যা ভারতের আসাম প্রদেশের লোকজ বাদ্যযন্ত্র। আসামের বিভিন্ন অঞ্চলে প্রচলিত তার জাতীয় বাদ্যযন্ত্র সমূহের ভিতরে টোকারির ব্যবহার ও জনপ্রিয়তাই অধিক বলে জানা যায়। এটি আসামের প্রাচীন লোকবাদ্য। আসামের নিম্ন এলাকায় প্রচলিত আরেকটি বাদ্যযন্ত্র একধরনের লোকবাদ্য দোতারার সঙ্গে এর বেশ মিল দেখতে পাওয়া যায়। তবে টোকারির আকার দোতোরার চেয়ে কিছুটা বড় ও ভারী হয়। চীনের একটি বাদ্যযন্ত্র রুয়ান ()-এর সাথেও এর অনেকখানি সাদৃশ্য রয়েছে। অনুমান করা হয় যে টোকারি নামটির উত্‍পত্তি হয়েছে "টোকর" শব্দ থেকে, অর্থাৎ‍ টোকর দেওয়ার ফলে শব্দ সৃষ্টি হওয়ার জন্যেই এই বাদ্যের নাম টোকারি রাখা হয়েছে।

তথ্যসূত্র

আসামের সঙ্গীত
সেলাহ পর্বত (সৌদি আরব)

সেলাহ ( ) আধুনিক সৌদি আরবের মদিনার একটি পর্বত।

সৌদি আরবের মদিনা পৌরসভা শহরের " সাতটি মসজিদের জেলা" এর মাউন্ট সেলা। সেলার অর্থ "কাটা", কারণ পর্বতটি দেখে মনে হয় যে এটি বেশ কয়েকবার কাটা হয়েছে। 

খন্দকের যুদ্ধে ইসলামের নবী মুহাম্মদ সেলা পর্বতে বিজয়ের জন্য আল্লাহের কাছে প্রার্থনা করেছিলেন। মুহাম্মদ (সা:) - এর কয়েকটি হাদীসে মাউন্ট সেলাহ এর উল্লেখ করা হয়েছে। যেমন; বৃষ্টির জন্য প্রার্থনা, কাব বিন মালিকের জন্যে ক্ষমা প্রার্থনা। 

আল-হামদানী তাঁরআরবীয় উপদ্বীপের ভূগোল গ্রন্থে মুহাম্মদের ১৫০ বছর পরে একে মদীনা শহরের অংশ হিসাবে উল্লেখ করেছেন।  তাঁর নাম এবং তাঁর সঙ্গীদের নাম উমর ও আলীর নাম পাহাড়ের চূড়ায় একটি পাথরে খোদাই করা আছে। 

বাইবেলে সেলা উল্লেখ করা হয়েছে, যা ইসলামের নবীকেও উল্লেখ করতে হয়ে থাকতে পারে:

১১ অরণ্য ও তার শহরগুলো তাদের কণ্ঠস্বর তুলে ধরতে দিন;

যে সব বসতিতে কেদার বাস করে তারা আনন্দ করুক।

সেলা-র লোকেরা যেন আনন্দে গান গাইতে পারে।

পাহাড়ের চূড়া থেকে তাদের চিৎকার করতে দাও।

১২ তারা যেন প্রভুর মহিমা কীর্তন করে

এবং দ্বীপে তার প্রশংসা ঘোষণা করেন।

১৩ প্রভু চ্যাম্পিয়নের মত বের হবেন,

যোদ্ধার মত সে তার উৎসাহ জাগিয়ে তুলবে;

চিৎকার করে সে যুদ্ধের আর্তনাদ করবে ।

এবং তার শত্রুদের উপর বিজয় লাভ করবে।

মুসলমানরা বলে যে ইহুদিরা সেলা পর্বতের নিকটে মদিনায় বাস করছিল কারণ তারা এই ভবিষ্যদ্বাণীটি পড়েছিল এবং তারা জানত যে একজন নবী আসছেন। এ কারণে বনু কুরাইজার সাথে কোন যুদ্ধ হলে তারা বলত যে আমাদের নবীর সময় আসন্ন, তিনি আমাদের সাথে তোমাদের বিরুদ্ধে লড়াই করবেন।

তবে বেশিরভাগ খ্রিস্টান এবং ইহুদিরা যিশাইয় ৪২ এর সেলেকে আধুনিক যুগের জর্দানের এডনের সেলার উল্লেখ হিসাবে বিবেচনা করে  যা প্রাচীন কেদারে অবস্থিত।

তথ্যসূত্র

বহিঃসংযোগ 

 মদিনা পৌরসভা মাউন্ট Selae ছবি ।
 ছবি, কাটা মাউন্টেন 

সৌদি আরবের পর্বত
উইকিউপাত্তে স্থানাঙ্ক আছে
আরবি ভাষার লেখা থাকা নিবন্ধ
২০২১ দক্ষিণ আফ্রিকা ক্রিকেট দলের আয়ারল্যান্ড সফর

দক্ষিণ আফ্রিকা ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য আয়ারল্যান্ড সফর করে, যা জুলাই ২০২১-এ অনুষ্ঠিত হয়।

দলীয় সদস্য

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ

২০২১-এ আইরিশ ক্রিকেট
২০২১-এ দক্ষিণ আফ্রিকান ক্রিকেট
২০২১-এ আন্তর্জাতিক ক্রিকেট প্রতিযোগিতা
দক্ষিণ আফ্রিকা ক্রিকেট দলের আয়ারল্যান্ড সফর
২০২১ জিম্বাবুয়ে ক্রিকেট দলের আয়ারল্যান্ড সফর

জিম্বাবুয়ে পুরুষ ক্রিকেট দল তিনটি একদিনের আন্তর্জাতিক (ওডিআই) ম্যাচ ও পাঁচটি টোয়েন্টি২০ আন্তর্জাতিক (টি২০আই) ম্যাচ খেলতে ২০২১ সালের আগস্ট ও সেপ্টেম্বর মাসে আয়ারল্যান্ড সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। ক্রিকেট আয়ারল্যান্ড ২০২১ সালের ফেব্রুয়ারি মাসে সফরের সূচি নিশ্চিত করে। প্রথমে শুধু তিনটি টি২০আই ম্যাচ আয়োজনের কথা থাকলেও পাকিস্তানের বিপক্ষে আয়ারল্যান্ডের কিছু পরিকল্পিত ম্যাচ বাতিল হয়ে যাওয়ার কারণে সিরিজটিতে আরও দুটি টি২০আই ম্যাচ যোগ করা হয়।

সফরকারী দলের কোয়ারেন্টিন সম্পর্কিত জটিলতার কারণে সিরিজটির সূচিতে পরিবর্তন আসবে বলে ক্রিকেট আয়ারল্যান্ড ২০২১ সালের ২২ জুলাই ঘোষণা দেয়। তাদের লক্ষ্য ছিল ২০২১ সালের আগস্ট ও সেপ্টেম্বর মাসে সিরিজটিকে স্থানান্তরিত করা। জিম্বাবুয়ে ক্রিকেট আগস্টের ১৯ তারিখ দেশ ছাড়ার প্রস্তাব দিয়ে আয়ারল্যান্ড সফরের জন্য সরকারের কাছ থেকে অনুমতি প্রার্থনা করে। ২০২১ সালের ৫ আগস্ট ক্রিকেট আয়ারল্যান্ড সিরিজ শুরুর তারিখ ২৭ আগস্ট হিসেবে ঘোষণা করে সিরিজের নতুন সূচি নিশ্চিত করে।

টি২০আই সিরিজে আয়ারল্যান্ড ৩–২ ব্যবধানে জয়ী হয়। ওডিআই সিরিজটি ১–১ ব্যবধানে ড্র হয়।

দলীয় সদস্য

প্রথম টি২০আই ম্যাচ খেলার সময় চোট পাওয়ায় কার্টিস ক্যাম্ফার আয়ারল্যান্ডের ওডিআই দল থেকে ছিটকে যান। তাঁর পরিবর্তে শেন গেটকেটকে আয়ারল্যান্ডের ওডিআই দলে নেয়া হয়।

প্রস্তুতিমূলক ম্যাচ

টি২০আই সিরিজ

১ম টি২০আই

২য় টি২০আই

৩য় টি২০আই

৪র্থ টি২০আই

৫ম টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ
 ইএসপিএনক্রিকইনফোতে টি২০আই সিরিজের প্রধান পাতা 
 ইএসপিএনক্রিকইনফোতে ওডিআই সিরিজের প্রধান পাতা 

২০২১-এ আইরিশ ক্রিকেট
২০২১-এ জিম্বাবুয়ের ক্রিকেট
২০২১-এ আন্তর্জাতিক ক্রিকেট প্রতিযোগিতা
জিম্বাবুয়ে ক্রিকেট দলের আয়ারল্যান্ড সফর
কোভিড-১৯ মহামারীর কারণে স্থগিত ক্রিকেট আয়োজন
উমাশঙ্কর বন্দ্যোপাধ্যায়

উমাশঙ্কর বন্দ্যোপাধ্যায় ( ২৫ মে, ১৯৪৮ — ২৫ ডিসেম্বর, ১৯৭৫) একজন বাঙালি কবি।

জীবনী 
উমাশঙ্কর বন্দ্যোপাধ্যায় পশ্চিমবঙ্গের উত্তর চব্বিশ পরগণা জেলার ভাটপাড়ায় জন্মগ্রহণ করেন। ১৯৭০ সালে তিনি বি এ পাশ করে যাদবপুর বিশ্ববিদ্যালয় থেকে তূলনামূলক সাহিত্যে এম এ পাশ করেন ১৯৭৩ সালে। সাপ্তাহিক বসুমতীর কর্মী ছিলেন কিছুকাল। এছাড়া তিনি বাঙলা সাহিত্য পত্র সম্পাদনা করেছেন। বাঙলাদেশের কবি মণিকা রহমানকে বিবাহ করায় সমাজে বিতর্ক সৃষ্টি হয়। প্রবল দারিদ্রে, রোগভোগে অল্প বয়েসে মারা যান কবি উমাশঙ্কর। তার রচিত কাব্যগ্রন্থ শেফালী, বসন্তে একাকী, ব্লাড ক্যানসার, গুলিবিদ্ধ রবীন্দ্রনাথ ইত্যাদি।

তথ্যসূত্র 

১৯৪৮-এ জন্ম
১৯৭৫-এ মৃত্যু
বাঙালি কবি
২০শ শতাব্দীর বাঙালি কবি
উত্তর চব্বিশ পরগনা জেলার ব্যক্তি
যাদবপুর বিশ্ববিদ্যালয়ের প্রাক্তন শিক্ষার্থী
বিনোদপুর ডিগ্রি কলেজ

বিনোদপুর ডিগ্রি কলেজ বাংলাদেশের মাগুরা জেলার মহম্মদপুর উপজেলার একটি শিক্ষাপ্রতিষ্ঠান। এটি বিনোদপুর ইউনিয়নে অবস্থিত। এটি ১৯৯৪ সালে স্থাপিত হয়।

ইতিহাস  
মাগুরা জেলার মহম্মদপুর উপজেলাধীন ২নং বিনোদপুর ইউনিয়নের অর্ন্তগত বিনোদপুর গ্রামে অবস্থিত। এই কলেজ ১৯৯৪ সালে স্থাপিত হয়।

অবকাঠামো 
৪.৫ একর জমির উপর ৩টি পাঁকা ভবন, ১টি চারতল ভবন, ১টি দ্বীতল ভবন এবং ১টি টিন সেট ভবন নিয়ে মূল কলেজটি অবস্থিত। কলেজের চারপাশে আবাদী জমি এবং পাঁকা সড়ক রয়েছে।

শিক্ষক-শিক্ষার্থী 
বর্তমানে বিনোদপুর কলেজে সর্বমোট ছাত্র-ছাত্রীর সংখ্যা ১,৫৩০ জন । এই প্রতিষ্ঠানে ৫৭জন শিক্ষক কর্মচারীর সমন্বয়ে গঠিত।

কোর্সসমূহ 
কলেজে চলমান কোর্সসমূহ হচ্ছেঃ

 এইচ.এস.সি - বিজ্ঞান বিভাগ, মানবিক বিভাগ, বাণিজ্য বিভাগ।
 স্নাতক (পাশ) কোর্স - বি.এ., বি.এস.এস., বি.বি.এস.।

তথ্যসূত্র

মাগুরা জেলার মহাবিদ্যালয়
১৯৯৪-এ প্রতিষ্ঠিত শিক্ষাপ্রতিষ্ঠান
১৯৯৪-এ বাংলাদেশে প্রতিষ্ঠিত
মানের বিধানসভা কেন্দ্র

মানের বিধানসভা কেন্দ্র ভারতের বিহার রাজ্যের ২৪৩টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এটি পাটলিপুত্র লোকসভার ৬টি বিধানসভা কেন্দ্রের একটি।

অবস্থান 
মানের বিধানসভা কেন্দ্রটি মানের সমষ্টি ব্লক ও বিহটা সমষ্টি ব্লকের আনন্দপুর, কাটেশের, সিকান্দারপুর, পরেভ, দৌলতপুর সিমরি, মুশেপুর, শ্রী রামপুর, বিহতা, দয়ালপুর, দৌলতপুর, পুরশোত্তমপুর পেনাথী, বিশুনপুরা, রাঘোপুর, আমহার, কাঞ্চনপুর খড়গপুর, সাদিসোপুর, বেদনা, নওরা, মখদুমপুর এবং শ্রীচাদপুর নিয়ে গঠিত।

বিধানসভার সদস্য

আরো দেখুন 

 বিহারের বিধানসভা কেন্দ্রের তালিকা
 মানের

তথ্যসূত্র 

বিহারের বিধানসভা কেন্দ্র
অ্যান্ডি আর থমসন

অ্যান্ডি আর থমসন (জন্ম: ১৯৭১) একজন কানাডীয় স্থপতি, পরিবেশবিদ, ক্ষুদ্র ঘর বিশেষজ্ঞ ও ক্ষুদ্র ঘর আন্দোলন এর একজন প্রবক্তা।  তিনি ক্ষুদ্রাকৃতির ঘর বা মিনিহোম (MiniHome) নকশা করার জন্য বিশেষ পরিচিতি লাভ করেছেন। ঘরগুলো স্বনির্ভর, এমনকি অন্যত্র বহন করাও সহজ, বায়ু ও সৌর শক্তিনির্ভর এবং বিষাক্ত পদার্থ রিসাইক্লিং সহজে হয়। তাঁর গবেষণামূলক প্রবন্ধ "অ্যান এক্সপেরিমেন্ট ইন মিনিমাল লিভিং ইন ডাউনটাউন টরেন্টো" থেকে মিনিহোমের উৎপত্তি ও এ বিষয়ে ধারণা শুরু হয়। মিনিহোমের ব্যবসা শুরু করার জন্য তিনি ২০০৫ সালে সাস্টেইন ডিজাইন স্টুডিও লিমিটেড প্রতিষ্ঠা করেন৷ তিনি আর-২০০০ প্রোগ্রাম এও কাজ করেছেন।

থমসন ইউনিভার্সিটি অফ স্টাটগার্ট থেকে বৃত্তি পেয়ে আর্কিটেক্ট বিষয়ে স্নাতকোত্তর ডিগ্রি নিয়েছেন। আর্কিটেক্ট বিষয়ে তিনি তার মাস্টার্স ডিগ্রি সম্পূর্ণ করেন ইউনিভার্সিটি অফ ব্রিটিশ কলোম্বিয়া থেকে৷

তথ্যসূত্র 

১৯৭১-এ জন্ম
জীবিত ব্যক্তি
কানাডীয় স্থপতি
কানাডীয় পরিবেশবিদ
তাপীয় দক্ষতা

থার্মোডাইনামিক্সে , তাপীয় দক্ষতা ( η )হচ্ছে কোনো ডিভাইসের মাত্রাবিহীন কার্যপরিমাপক। উদাহরণস্বরূপ যা তাপ শক্তিকে ব্যবহার করে ইঞ্জিন , স্টিম ইঞ্জিন , বয়লার , চুল্লি , বা রেফ্রিজারেটরের দক্ষতা নির্ণয় করে। তাপ ইঞ্জিনের ক্ষেত্রে তাপের ফলে যে শক্তি প্রদান করা হয় এবং যে শক্তি লাভ করা যায় তার অনুপাতকেই তাপীয় দক্ষতা বলা হয়। রেফ্রিজারেশন বা তাপীয় পাম্প চক্রের ক্ষেত্রে, প্রাপ্ত তাপীয় আউটপুটের সাথে ইনপুট এবং শীতলীকরনে বর্জিত তাপের সাথে ইনপুটের অনুপাতকে তাপীয় দক্ষতা হিসেবে ধরা হয়।

পরিদর্শন
সাধারণত শক্তির ক্ষেত্রে, কোনো ডিভাইসের প্রাপ্ত আউটপুট ইনপুটের অনুপাত হচ্ছে তার শক্তি রূপান্তর দক্ষতা। তাপীয় দক্ষতার ক্ষেত্রে ডিভাইসের ইনপুট হলো তাপ  বা জ্বালানীতে বিদ্যমান মোট তাপীয় শক্তি। এক্ষেত্রে প্রাপ্ত আউটপুট হতে পারে মেকানিক্যাল আউটপুট , বা তাপীয় আউটপুট  বা সম্ভাব্য উভয়ই।  কারণ ইনপুট তাপের সাধারণত একটি আসল মূল্য থাকে বলে তাপীয় দক্ষতাকে একটি জাতিগতসংজ্ঞা হিসেবে বলা হয়। 

থার্মোডাইনামিক্স এর প্রথম সূত্র থেকে জানা যায় আউটপুট শক্তি কখনো এর ইনপুট শক্তির চেয়ে বেশি হতে পারে না। দ্বিতীয় সূত্র মতে স্বাভাবিক ক্ষেত্রে এটা পরস্পর সমান হতে পারবে না, তাই

একত্রে ঘটমান চক্রের ক্ষেত্রে তাপীয় দক্ষতা ৬০% এর মতো পৌঁছাতে পারে। 

ইঞ্জিনের তাপীয় দক্ষতা দুই ধরনেরঃ ইন্ডিকেটেড তাপীয় দক্ষতা এবং ব্রেক তাপীয় দক্ষতা।

তাপ ইঞ্জিন
তাপ ইঞ্জিন তাপীয় শক্তি বা তাপকে Qin মেকানিক্যাল শক্তি বা কাজে Wout রূপান্তর করে। ইঞ্জিন এই কাজটি যথাযথভাবে করতে পারে না বিধায় সম্পূর্ণ ইনপুট শক্তি আউটপুট হিসেবে পাওয়া যায় না ,উপরন্তু পরিবেশে তাপ আকারে এই বাড়তি শক্তি বের হয়। 

তাপ ইঞ্জিনের ক্ষেত্রে ইঞ্জিন যতটুকু ইনপুট শক্তিকে কাজে রূপান্তর করে তার শতকরাকেই দক্ষতা বলে।

কার্নো দক্ষতা
কার্নো তত্ত্ব থেকে এই দুই তাপমাত্রার মাঝে কাজ করা ইঞ্জিনের ক্ষেত্রে 

উদাহরণ হিসেবে কোনো অটোমোবাইল ইঞ্জিন যদি 
 এবং পরিপার্শ্বের  তাপমাত্রায় কাজ করে তাহলে সর্বোচ্চ সম্ভাব্য দক্ষতা হবেঃ

ইঞ্জিনের দক্ষতা চক্র

অন্যান্য অদক্ষতাসমূহ

শক্তি রূপান্তর

তাপ পাম্প এবং রেফ্রিজারেটর

শক্তি দক্ষতা

আরোও দেখুন

তথ্যসূত্র 

তাপ ইঞ্জিন
তাপগতীয় ধর্ম
উত্তাপন, বায়ুচলন এবং শীতাতপ নিয়ন্ত্রণ ব্যবস্থা
শক্তির রূপান্তর
প্রকৌশল তাপগতিবিজ্ঞান
২০২১ নিউজিল্যান্ড ক্রিকেট দলের ইংল্যান্ড সফর

নিউজিল্যান্ড ক্রিকেট দল দুইটি টেস্ট ক্রিকেট খেলার জন্য ইংল্যান্ড সফর করে, যা জুন ২০২১-এ অনুষ্ঠিত হয়।

দলীয় সদস্য

প্রস্তুতিমূলক খেলা

টেস্ট সিরিজ

১ম টেস্ট

২য় টেস্ট

কিউই খেলোয়াড়দের পূর্ব অভিজ্ঞতা

তথ্যসূত্র

বহিঃসংযোগ

২০২১-এ ইংরেজ ক্রিকেট
২০২১-এ নিউজিল্যান্ডীয় ক্রিকেট
২০২১-এ আন্তর্জাতিক ক্রিকেট প্রতিযোগিতা
নিউজিল্যান্ড ক্রিকেট দলের ইংল্যান্ড সফর
২০২১ আয়ারল্যান্ড ক্রিকেট দলের নেদারল্যান্ডস সফর

আয়ারল্যান্ড ক্রিকেট দল তিনটি একদিনের আন্তর্জাতিক  খেলার জন্য  সফর করে, নেদারল্যান্ডস যা জুন ২০২১-এ অনুষ্ঠিত হয়।

দলীয় সদস্য

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ

২০২১-এ আইরিশ ক্রিকেট
২০২১-এ ওলন্দাজ ক্রিকেট
২০২১-এ আন্তর্জাতিক ক্রিকেট প্রতিযোগিতা
আয়ারল্যান্ড ক্রিকেট দলের বিদেশ সফর
ওপ্পানা

ওপ্পানা () হল দক্ষিণ ভারতের কেরল রাজ্যের ম্যাপিলা (কেরলার মুসলিম) সম্প্রদায়ের মধ্যে একটি জনপ্রিয় সামাজিক বিনোদন। এটি সমগ্র কেরলে, বিশেষ করে মালাপ্পুরমে অত্যন্ত প্রচলিত। ওপ্পানা শব্দটি আরবি শব্দ "আফনা" থেকে উদ্ভূত বলে মনে করা হয় পুরানো দিনগুলিতে, মুসলিম বিবাহ উপলক্ষে ওপ্পানার সূচনা হয়েছিল। তবে কেরালায়, এই শিল্পকলাটি ছাত্র সম্প্রদায়ের যুব উৎসবে পরিদর্শন শিল্পকলা হিসাবে বেশ জনপ্রিয়তার সাথে পুনরুজ্জীবিত হয়েছে। সমস্ত মুসলিম বিবাহের অংশ হিসাবে এটি বহুল পরিচিত হলেও, মারকাকল্যাণম, একটি বায়সারিয়িক্কাল এবং নালপ্পাথুকলি উপলক্ষে ওপ্পানা পরিবেশিত হয়।

প্রদর্শন 

ওপ্পানা সাধারণত নারীদের দ্বারা উপস্থাপিত হয়, বিবাহের দিনে সংগীতশিল্পী সহ প্রায় পনেরো জন মিলে এই নৃত্য করে। নববধূ সুন্দর পোশাক পরিধান করে, সোনার অলঙ্কারে আবৃত হয় এবং তার হাতের তালু এবং পাদদেশে মাইলানচি (হেনা)র জটিল নকশা আঁকা হয়। সে নর্তকীদের বৃত্তের মাঝে পিটাম (চেয়ার) এ বসে থাকে। সে এই অনুষ্ঠানের প্রধান দর্শকের মর্যাদা পায়। তাকে ঘিরে সঙ্গীত ও নৃত্য চলতে থাকে। তারা গান গায়, হাততালি দিয়ে তাল রাখে এবং সরল পদক্ষেপে বধূকে ঘিরে নৃত্য করে। দুই বা তিনটি মেয়ে গান শুরু করে এবং বাকিরা সমবেতভাবে তাতে যোগ দেয়।

অনেক সময় বিবাহের পাত্রের বিনোদনের জন্য পুরুষরা ওপ্পানা উপস্থাপন করে। সাধারণত নিকার (বিবাহ) উদ্দেশ্যে পাত্র তার পাত্রীর বাসস্থানের দিকে রওয়ানা হওয়ার ঠিক আগে এই অনুষ্ঠানটি ঘটে থাকে। অনেক সময় পাত্র মনিয়ারাতে প্রবেশ করার সময়েও এই বিনোদনমূলক অনুষ্ঠানটি ঘটে থাকে।

ব্যবহৃত বাদ্যযন্ত্র 
হারমোনিয়াম, তবলা, গঞ্জিরা এবং এলথালাম এই অনুষ্ঠানের জন্য ব্যবহৃত বাদ্যযন্ত্র। এই উপলক্ষে কেবল ম্যাপিলাপাত্তু গান করা হয়।

ব্যুৎপত্তি ও রীতি 
ওপ্পানা শব্দটি একটি আরবি শব্দ আফনা থেকে উদ্ভূত হতে পারে। ওপ্পানা দুই ধরনের রয়েছে, একটি ওপানা ছায়াল এবং অন্যটি ওপ্পানা মুড়ুক্কাম। ওপ্পানা ছায়াল পরিবেশনের সময় নৃত্যশিল্পীরা হাততালি দেয় না। এটি যদি ছায়াল দিয়ে শুরু হয় তবে এটি কেবল ছায়াল দিয়েই শেষ হবে।

আরও দেখুন 
 Duff Muttu
 Mappila Paattu
 Kuthu Ratheeb
 Mappila
 Kerala Folklore Akademi

তথ্যসূত্র

বহিঃসংযোগ 

কেরলের নৃত্য
কেরলের সঙ্গীত
মাপিলা
ডা. বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ

ডাঃ বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ পশ্চিমবঙ্গের পশ্চিম মেদিনীপুর জেলার বলরামপুরে অবস্থিত একটি চিকিৎসা বিদ্যালয় ও গবেষণা প্রতিষ্ঠান। এটি ২০১৮ সালে কার্যক্রম শুরু করে। প্রতিষ্ঠানটি আইআইটি খড়গপুরের অন্তর্গত, কিন্তু মূল ক্যাম্পাসের বাইরে অবস্থিত। প্রতিষ্ঠানটি হৃদচিকিৎসা, নিউরোসার্জারি, অঙ্গ প্রতিস্থাপন, অনকোলজি, ট্রমা ও অন্যান্য বিভাগের বৈশিষ্ট্যযুক্ত একটি ৪০০-শয্যাবিশিষ্ট বহু-বিশেষায়িত হাসপাতাল দিয়ে শুরু হয়।

বিভিন্ন গবেষণা, একাডেমিক ও চিকিৎসা অবকাঠামোগত পরিকল্পনা আইআইটি খড়গপুর এবং অল ইন্ডিয়া ইনস্টিটিউট অব মেডিকেল সায়েন্সেস, দিল্লি যৌথভাবে পরিচালনা করে।

আইআইটি খড়গপুরের তথ্য অনুসারে, প্রথম পর্বে ৪০০-শয্যাবিশিষ্ট সুপার-স্পেশালিটি হাসপাতাল ২০১৯ সালের শেষের দিকে যাত্রা শুরু করবে।

সহযোগিতা  
প্রতিষ্ঠানটি ইতোমধ্যে অল ইন্ডিয়া ইনস্টিটিউটস অব মেডিকেল সায়েন্সেস, টাটা মেডিকেল সেন্টার, দক্ষিণ পূর্ব রেলওয়ে হাসপাতাল এর সাথে সহযোগিতা করেছে। এটি ডিএসআইআর দ্বারা সমর্থিত একটি “কমন রিসার্চ অ্যান্ড টেকনোলজি ডেভলপমেন্ট হাব”ও প্রতিষ্ঠা করেছে, যাতে এমএসএমইগুলি দ্বারা স্বাস্থ্যসেবা প্রযুক্তি উদ্ভাবন এবং সমর্থনমূলক উৎপাদনের প্রচার করা সম্ভব হয়।

তথ্যসূত্র

বহিঃসংযোগ 

পশ্চিমবঙ্গের হাসপাতাল
পশ্চিমবঙ্গের মেডিকেল কলেজ
আইআইটি খড়গপুর
২০১৮-এ পশ্চিমবঙ্গে প্রতিষ্ঠিত
২০১৮-এ প্রতিষ্ঠিত শিক্ষাপ্রতিষ্ঠান
জব মান

জব মান (৩১ মার্চ ১৭৯৫ – ৮ অক্টোবর ১৮৭৩) পেনসিলভেনিয়া থেকে আগত মার্কিন যুক্তরাষ্ট্র প্রতিনিধি পরিষদের একজন জ্যাকসনীয় এবং গণতান্ত্রিক সদস্য ছিলেন।

জব মান পেনসিলভেনিয়ার বেথেল টাউনশিপে জন্মগ্রহণ করেন। তিনি সাধারণ স্কুল এবং বেডফোর্ড একাডেমীতে ভর্তি হন। তিনি ১৮১৬ সালে কাউন্টি কমিশনার বোর্ডের কেরানি হিসেবে দায়িত্ব পালন করেন। তিনি ১৮১৮ থেকে ১৮৩৫ সাল পর্যন্ত পেনসিলভেনিয়ার বেডফোর্ড কাউন্টির রেজিস্টার, রেকর্ডার এবং কেরানি ছিলেন।

মান চব্বিশ কংগ্রেসে জ্যাকসনীয় হিসেবে নির্বাচিত হন। তিনি ১৮৩৬ সালে ২৫তম কংগ্রেস নির্বাচনে অসফল প্রার্থী ছিলেন। তিনি আইন অধ্যয়ন করেন, ১৮৩৯ সালে বারে ভর্তি হন এবং পেনসিলভেনিয়ার বেডফোর্ডে অনুশীলন শুরু করেন। তিনি ১৮৪২ থেকে ১৮৪৮ পেনসিলভেনিয়ার রাষ্ট্রীয় কোষাধ্যক্ষ হিসেবে দায়িত্ব পালন করেন, এবং পেনসিলভেনিয়া প্রতিনিধি পরিষদের সদস্য ছিলেন।

মান ত্রিশতম এবং একত্রিশতম কংগ্রেসে ডেমোক্র্যাট হিসেবে নির্বাচিত হন। তবে তিনি ১৮৫০ সালের নির্বাচনে প্রার্থী ছিলেন না। তিনি আইন চর্চা পুনরায় শুরু করেন এবং ১৮৭৩ সালে বেডফোর্ডে মারা যান। বেডফোর্ড কবরস্থানে তাঁকে সমাহিত করা হয়।

মান চয়েস শহরটির নাম তার নামে নামকরণ করা হয়। ১৮৪৮ সালে কংগ্রেসম্যান মান, হ্যারিসন টাউনের একটি নামহীন গ্রামে ডাকঘর স্থাপন করার জন্য চাপ দেন। পোস্ট অফিস বিভাগ নতুন ডাকঘরের অনুমোদন দেয় কিন্তু যেহেতু গ্রামের কোন নাম ছিল না তাই কংগ্রেসম্যান মান গ্রামের জন্য একটি নাম দিতে চান। তবে তার আগেই, ডাক মানচিত্র তৈরি করা হয় ও সেখানে গ্রামের নাম "মানস চয়েস" লেখা হয়। এই নামে পরে আর পাল্টানো হয়নি ও এটি স্থায়ী ও প্রাতিষ্ঠানিক নামে পরিণত হয়।

উৎস 

দ্য পলিটিক্যাল গ্রেভইয়ার্ড

১৭৯৫-এ জন্ম
১৮৭৩-এ মৃত্যু
১৯শ শতাব্দীর মার্কিন রাজনীতিবিদ
পেনসিলভেনিয়ার কাউন্টি ক্লার্ক
পেনসিলভেনিয়ার ফুলটন কাউন্টির ব্যক্তি
পেনসিলভেনিয়া জ্যাকসনীয়
পেনসিলভেনিয়া ডেমোক্র্যাট
পেনসিলভেনিয়ার মার্কিন যুক্তরাষ্ট্র প্রতিনিধি পরিষদের সদস্য
পেনসিলভেনিয়া রাজ্যের সিনেটর
পেনসিলভেনিয়া প্রতিনিধি পরিষদের সদস্য
পেনসিলভেনিয়ার আইনজীবী
মার্কিন যুক্তরাষ্ট্র প্রতিনিধি পরিষদের জ্যাকসনীয় সদস্য
মার্কিন যুক্তরাষ্ট্র প্রতিনিধি পরিষদের ডেমোক্রেটিক পার্টির সদস্য
জর্জ ব্রিকার

জর্জ ব্রিকার একজন মার্কিন চিত্রনাট্যকার। তিনি ১৮৯৮ সালের ১৮ই জুলাই আমেরিকার সেন্ট ম্যারিসের ওহাইওতে জন্মগ্রহণ করেন।  পেশা হিসেবে তিনি লেখালেখি বেছে নিয়েছিলেন। চিত্রনাট্যকার হিসেবে তিনি ২০ বছর অতিবাহিত করেন (১৯৩৫ থেকে ১৯৫৪ সাল)। ১৯৫৫ সালের ২২ শে জানুয়ারি ৫৬ বছর বয়সে লস এঞ্জেলেস, ক্যালিফোর্নিয়াতে তিনি মৃত্যুবরণ করেন। তিনি ওয়ার্নার ব্রস, কলোম্বিয়া পিকচার ইন্ডাস্ট্রিজ, ইউনিভার্সাল পিকচার্স ও মনোগ্রাম পিকচার্স কর্পোরেশন এ কাজ করেছেন।

উল্লেখযোগ্য চলচ্চিত্র

১. ব্রডওয়ে হোস্টেস (১৯৩৫)

২. ড্য উইডো ফ্রম মন্টে কার্লো (১৯৩৬)

৩. লাভ ইজ অন দ্য এয়ার (১৯৩৭)

৪. মেলোডি ফর টু" (১৯৩৭)

৫. টর্কি ব্লেন ইন পানামা (১৯৩৮)

৬. ওভার দ্য ওয়াল (১৯৩৮)

৭.  মি. মটো ইন ডেঞ্জার আইল্যান্ড (১৯৩৯)

৮. দে মেড হার এ স্পাই(১৯৩৯)

৯.  উইমেন ইন দ্য উইন্ড (১৯৩৯)

১০. দ্য ডেভিল ব্যাট(১৯৪০)

১১. দ্য ব্লন্ড ফ্রম সিঙ্গাপুর (১৯৪১)

১২. ফ্রিস্কো লিল (১৯৪২)

১৩. লিটল টোকিও, ইউএসএ (১৯৪২)

১৪. এ ম্যান'স ওয়ার্ল্ড (১৯৪২)

১৫. লিউর অফ দ্য আইল্যান্ডস(১৯৪২)

১৬. দ্য ড্যান্সিং মাস্টার্স (১৯৪৩)

১৭. হাউজ অফ ড্রাকুলা(১৯৪৫)

১৮. মিট মি অন ব্রোডওয়ে (১৯৪৬)

১৯. হাউজ অফ হরর্স (১৯৪৬)

২০. শি-উল্ফ অফ লন্ডন্স(১৯৪৬)

২১. দ্য কর্প্স কেম সি.ও.ডি (১৯৪৭)

২২. বিউটি অন প্যারাড (১৯৫০)

২৩. দি হুইপ হ্যান্ড(১৯৫১)

২৪. রোডব্লক (১৯৫১)

২৫. ম্যান ইন দ্যা ডার্ক (১৯৫৩)

২৬. ট্যাঞ্জিয়ার ইন্সাইডেন্স (১৯৫৩)

২৭. লুপহোল (১৯৫৪)

২৮. ক্রাই ভেঞ্জিন্স (১৯৫৪)

বহিঃসংযোগ

George Bricker at IMDB

গ্রন্থপঞ্জি

Blottner, Gene. Columbia Pictures Movie Series, 1926-1955: The Harry Cohn Years''. McFarland, 2011.

তথ্যসূত্র 

১৮৯৮-এ জন্ম
১৯৫৫-এ মৃত্যু
ওহাইওর ব্যক্তি
২০শ শতাব্দীর মার্কিন চিত্রনাট্যকার

en:George Bricker
লাডো বাই

লাডো বাই মধ্য প্রদেশের ভিল উপজাতির একজন উপজাতি চিত্রশিল্পী। তাঁর কাজগুলো ভারত, ফ্রান্স এবং যুক্তরাজ্যের বিভিন্ন প্রদর্শনীতে প্রদর্শিত হয়েছে। 

তিনি ভোপালের আদিবাসী লোককলা একাডেমিতে কাজ করেন এবং ভোপালেই বসবাস করেন ।

প্রাথমিক ও কর্মজীবন 
লাডো বাই ভারতের মধ্য প্রদেশের ঝাবুওয়ার বাডি বাওয়াডি গ্রামের একটি ভিল উপজাতি সম্প্রদায়ে  জন্মগ্রহণ করেন। খুব অল্প বয়সেই তিনি পরিবারের সাথে ভোপাল চলে আসেন বিখ্যাত ভারত ভবনের হস্তকৃত শ্রমিক হিসাবে নিযুক্ত হওয়ার জন্য। সেই সময়ে তিনি বিবাহবন্ধনে আবদ্ধ হন এবং ভবন প্রাঙ্গনে কাজ চালিয়ে যান।  

ভূরি বাইয়ের পাশাপাশি লাডো বাই তাঁর কাজ শুরু করেছিলেন।  তাঁর শিল্পগুলো তাঁর সম্প্রদায়ের আধ্যাত্মিকতা এবং সর্বপ্রাণবাদকে প্রতিফলিত করে।  বছরের পর বছর ধরে, আর্থিক অসচ্ছলতার কারণে তিনি নিজের শিল্পকে অনুসরণ করতে পারেন নি।  বিখ্যাত ভারতীয় শিল্পী জগদীশ স্বামীনাথন তাঁকে আবিষ্কার করার পর তাঁর ভাগ্য বদলে যায়।  স্বামীনাথন তাঁকে আদিবাসী লোককলা একাডেমিতে কাজ করার জন্য উৎসহিত করেছিলেন যেখানে তিনি উৎসব, অনুষ্ঠান এবং প্রাণীদের চিত্র প্রাচীর থেকে কাগজে স্থানান্তর করার সুযোগ পেয়েছিলেন।

অনুপ্রেরণা এবং শৈলী 
লাডো বাইয়ের কাজগুলো নিয়মমাফিক সরলতার জন্য বৈশিষ্ট্যযুক্ত। তাঁর আঁকার ক্যানভাসে প্রকৃতি, আধ্যাত্মিকতা এবং সর্বপ্রাণবাদের আধিপত্য দেখা যায়। তিনি ভিলদের শিল্পের রীতিনীতি এবং উৎসবের সাথে তাদের পরিবেশের উদ্ভিদ ও প্রাণীজগতকে প্রতিফলিত করে শিল্প তৈরি করেন। 

লাডো বাইয়ের অনুপ্রেরণা হলো বড়দের বলা গল্প এবং তাঁর ব্যক্তিগত বিশ্বাস যে ঈশ্বর তাঁর শিল্প দ্বারা সন্তুষ্ট হবেন।

পুরস্কার এবং অনুষ্ঠান 
লাডো বাই হলেন মাস্টার ওজাস আর্ট পুরস্কারপ্রাপ্ত। ২০১৭ সালে জয়পুর সাহিত্য উৎসবে (জেএলএফ) মধ্য প্রদেশের ভোপাল থেকে ভিল শিল্পীদের কয়েকজনকে ওজাস আর্ট গ্যালারি দ্বারা প্রবর্তিত ওজাস আর্ট অ্যাওয়ার্ড ২০১৭    পুরস্কারে ভূষিত করা হয়েছিল  লাডো বাইকে মাস্টার শিল্পী বিভাগের অধীনে ৫১,০০০ টাকা পুরস্কার দেওয়া হয়েছিল।  তিনি এই ধারার শিল্পীদের প্রথম দলের অন্তর্ভুক্ত ছিলেন এবং ভূরি বাই ছাড়াও প্রথম জে স্বামীনাথনের সাথে সরাসরি কাজ করা ভিল শিল্পীদের মধ্যে তিনি ছিলেন একজন।

প্রদর্শনী 

 সাতরং, ওজাস আর্ট গ্যালারি, নয়াদিল্লি, ২০১৭

সংগ্রহ 

 ইন্দিরা গান্ধী ন্যাশনাল সেন্টার অফ আর্টস, নয়াদিল্লি 
 স্যাফ্রন আর্ট, মুম্বই 
 জাতীয় হস্ত ও তাঁতশিল্প জাদুঘর, নয়াদিল্লি
 সূত্র গ্যালারি, উইসকনসিন, মার্কিন যুক্তরাষ্ট্র

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
মধ্যপ্রদেশের নারী চিত্রশিল্পী
ধর্মীয় শিল্পী